user
ஊட்டச்சத்து தொடர்பான பிரச்சனைகள் பற்றி எழுது?


assistant
ஒரு உயிரினம் மிகக் குறைவான அல்லது அதிக ஊட்டச்சத்துக்களைப் பெறும்போது ஊட்டச்சத்து குறைபாடு ஏற்படுகிறது , இதன் விளைவாக உடல்நலப் பிரச்சினைகள் ஏற்படுகின்றன. இது "ஒரு குறைபாடு  அல்லது அதிகப்படியான ஆற்றல, புரதம் மற்றும் பிற ஊட்டச்சத்துக்களின் சமநிலையின்மை". இது உடலின் திசுக்கள் மற்றும் வடிவத்தை மோசமாக பாதிக்கிறது. 

ஊட்டச்சத்து குறைபாடு நோயெதிர்ப்பு மண்டலத்தின் ஒவ்வொரு பகுதியையும் பலவீனப்படுத்துகிறது. புரதம் மற்றும் ஆற்றல் ஊட்டச்சத்து குறைபாடு நோய்த்தொற்றுக்கான வாய்ப்பை அதிகரிக்கிறது; குறிப்பிட்ட நுண்ணூட்டச் சத்துக்களின் (இரும்பு, துத்தநாகம் , மற்றும் வைட்டமின்கள் உட்பட) குறைபாடுகளும் ஏற்படுகின்றன . பாதுகாப்பான குடிநீர் கிடைக்காத சமூகங்கள் அல்லது பகுதிகளில் , இந்த கூடுதல் சுகாதார அபாயங்கள் ஒரு முக்கியமான பிரச்சனையை முன்வைக்கின்றன. 
 
• உடல் பருமன்: 
ஆண்களைப் போன்றே பெண்களும் இரண்டிலிருந்து மூன்று மடங்கு உடல்பருமனால் பாதிக்கப்படுகின்றனர். உடல்பருமனுடன் தொடர்புடைய மற்றொன்று நீரிழிவு ஆகும்.

• எலும்பு நுண்துளை:
தாது உப்புகள் எலும்பில் படியும் அளவைவிட தாது இழப்பு அதிகரிப்பதால் எலும்பின் நிறை குறிப்பிடத்தக்க அளவு குறைந்து நிரந்தரமான எலும்பு மறு ஆக்கம் செய்யப்படுதலே எலும்பு நுண்துளை நோயின் பண்பு ஆகும். எலும்புநுண்துளை நோய்
பொதுவாக மாதவிடாய் நின்ற பெண்களிடையே காணப்படுகிறது. நாற்பது முதல் எண்பது வயதிற்கு இடையில் எதிர்மறை கால்சிய சமநிலை ஏற்பட்டு எலும்பின் நிறையில் இருபத்தைந்து சதவீதம் இழந்து விடுகிறது.

  1. குறைந்த அளவு சுண்ணாம்பு புரதம் அல்லது பாசுபரசு உட்கொள்தல்.
  2. குடலில் குறைவாக உறிஞ்சப்படுதல்.
  3. சிறுநீரகத்தில் குறைவான மறுஉறிஞ்சுதல் நடைபெறுதல்.
  4. உயிர்ச்சத்து டி வளர்சிதை மாற்ற பொருட்கள் குறைவாக உற்பத்தியாதல்.
  5. புரதம் அல்லது பாசுபரசு குறைவாக உட்கொள்ளுதல், அதிக நார்ச்சத்து உட்கொள்ளுதல், ஈஸ்ட்ரோஜென் (ஈத்திரோசன்) அளவு குறைதல் போன்ற காரணங்களால்;
  6. எலும்பு நுண்துளை உள்ளவர்களுக்கு பொதுவாக முதுகெலும்பு முறிவு ஏற்படுகிறது;
  7. முதியவர்களிடையே உயரம் குறைதல், அடிமுதுகு வலி மற்றும் கூன் முதுகு போன்றவை ஏற்படுவதற்கு எலும்பின் புற அடுக்கு நிறையே காரணம் ஆகும்.
  8. தாடை எலும்புகள் விலகிக் காணப்படுவதும் எலும்பு நுண்துளை நோயின் ஒரு அறிகுறியாகும். பல்லை சுற்றியுள்ள பகுதியில் ஏற்படும் நோய்களுக்கு இது முக்கிய காரணியாக செயல்பட்டு பற்கள் இழப்பிற்கு காரணமாகிறது.

• நரம்பியல் பிறழ்ச்சி:
தன் நிலைஇழத்தல் மற்றும் குறைந்த நரம்பியல் செயல்பாடுகள் இரண்டும், பல்வேறு ஊட்டக் காரணிகளால் முதியவர்களுடையே ஏற்படுகிறது. நயாசின் குறைபாடான பெல்லகராவால் மறதி மற்றும் மன அழுத்தம் போன்றவை ஏற்படுகின்றன. குளோரின் குறைபாடானது, நரம்பு கடத்தியான அசிட்டைல் கோலைன் உற்பத்தியை தடுக்கிறது. உயிர்ச்சத்து பி-ஆறு  மற்றும் பி-ஒன்று குறைபாடானது மத்திய நரம்பு மண்டலம் சார்ந்த பிரச்சனைகளை ஏற்படுத்துகிறது.

• இரத்த சோகை:
சோர்வு பதற்றம், சக்தியற்று இருத்தல் மற்றும் தூக்கமின்மை போன்றவை இரும்புச்சத்து குறைபாட்டின் காரணமாக ஏற்படும் இரத்த சோகையின் அறிகுறிகளாகும். குறைவான இரும்புச்சத்துள்ள உணவுகளை உட்கொள்ளுதல் உயிர்ச்சத்து சி அல்லது ஹீம் இரும்புச்சத்து குறைவான காரணத்தால் உறிஞ்சுதலில் குறைபாடு, இரத்த இழப்பு போன்றவை இரும்புச்சத்து குறைபாட்டிற்கான காரணங்களாகும்.

• மருந்துகள் தொடர்பான ஊட்டக்குறைவு வளர்ந்த நாடுகளில் அறுபத்தி ஐந்து வயதிற்கு மேற்பட்டவர்கள் பெரும்பாலானோர் பரிந்துரைக்கப்பட்ட மருந்துகளையும் மருத்துவரின் ஆலோசனை இல்லாமல் சுயமாகவும் மருந்துகளை உட்கொள்ளகின்றனர். இந்த பழக்கமானது அவர்களின் சுவை, மணம் ஆகியவற்றில் மாற்றத்தை ஏற்படுத்தி குறிப்பாக உணவுக்குழாய் பாதையில் விரும்பத்தகாத மாற்றங்களை எற்படுத்தி பசி உணர்வையும் உணவு உட்கொள்வதையும் கட்டுப்படுத்துவதால் உடலுக்கு ஊட்டச்சத்து கிடைப்பது பாதிப்படைகிறது. மேலும் இவை உணவுக்குழாய் பாதையிலுள்ள ஊட்டச்சத்துக்களை இணைப்பதன் மூலமாகவோ அல்லது குடலின் மியூகோசாவில் பாதிப்பை ஏற்படுத்துவதன் மூலமாகவோ ஊட்டச்சத்துக்கள் உறிஞ்சுவதை பாதிக்கின்றன. மருந்து மாத்திரைகள் வளர்சிதை மாற்றமடைவதாலும், அதன் நச்சுப்பொருட்கள் கல்லீரலிலிருந்து வெளியேறுதலும் மெதுவாக நடைபெறுவதால், மருந்துகள் உடலிலேயே தங்கியிருந்து ஊட்டச்சத்துக்களின் வளர்சிதை மாற்றத்தில் பாதிப்பை ஏற்படுத்துகிறது.

• உணவினால் தூண்டப்படும் ஊட்டக்குறைவு:
சில உணவுகளை அதிக அளவில் உட்கொள்ளும்போது ஊட்டக்குறைவு ஏற்படுகிறது. அதிக அளவில் தேநீர் அருந்துவது தையமின் தேவையை அதிகரிக்கிறது. காடைக்கண்ணி உணவிலுள்ள அதிக பைடேட், தேநீரில் உள்ள டானின் போன்றவை இரும்புச்சத்து மற்றும் துத்தநாகம் உறிஞ்சப்படுவதை தடுக்கிறது. கால்சியம் உட்கொள்வது குறைவாக இருக்கும்போது, அதிக பாஸ்பரஸ் சேர்க்கப்பட்ட உணவை உண்பது, சுண்ணாம்பு/பாஸ்பரஸ் விகிதத்தில் குறைபாட்டை எற்படுத்தி, எலும்பில் சுண்ணாம்பு படிவதை குறைக்கிறது. அதிக அளவு மதுபானங்களை பயன்படுத்துவதால் ஊட்டம் குறைந்த உணவுகளை உட்கொள்தல், பல்வேறு குறைநோய்கள் ஏற்படுதல் ஊட்டச்சத்து உறிஞ்தலில் குறைபாடு போன்ற பாதிப்புகள் ஏற்படுகின்றன.

• நோய் எதிர்ப்பு சக்தி:
அறுபத்தி ஐந்து வயதிற்கு மேற்பட்டவர்களில் நான்கில் மூன்று பகுதியினர் நோய் தொற்று, புற்றுநோய் மற்றும் சிதைவு நோய்களை எதிர்கொள்வதில் ஆற்றல் குறைந்தவர்களாகவும், மீதம் உள்ளவர்கள் இளம்வயதினரைப்போன்றும்
காணப்படுகின்றனர். நோய் எதிப்பு மண்டலத்துடன் தொடர்புடைய முக்கிய ஊட்டச்சத்துக்கள் துத்தநாகம், உயிர்ச்சத்து ஏ, உயிர்ச்சத்து சி மற்றும் ஃபோலேட் ஆகும். நீண்ட நாட்கள் குறைந்த அளவு ஊட்டச்சத்துக்களின் கடுமையான குறைபாட்டினால் சிலர் பாதிக்கப்பட்டிருந்தாலும், ஊட்டச்சத்துக்களை மட்டுமே உட்கொண்டவர்கள் மூப்பின் காரணமாக நோய் எதிப்பு தன்மை குறைந்து பாதிக்கப்படுக்கின்றனர்.

• இருதயம் சம்பந்தப்பட்ட நோய்கள்:
உயர் இரத்தஅழுத்தம், அதிக கெட்ட கொழுப்புகள், குறைந்த சர்க்கரை ஏற்புத்திறன், உடல் பருமன் போன்ற காரணிகள் இதயம் சம்பந்தப்பட்ட நோயை அதிகரிக்கின்றன என்ற பொதுவான கருத்து தவறானது ஆகும். இவை வயோதிகத்தின் விளைவுகள் அல்ல மேலும் சரியான உணவுதிட்டம் மூலம் இவற்றை தாமதமாக்கப்படலாம். அல்லது மாற்றியமைக்கலாம். அதாவது சரியான உடல் எடையை பராமரிக்கும் வகையில் கனலியை மாற்றியமைத்தல், உணவில் கொழுப்பின் அளவை மாற்றியமத்தல் மற்றும் உயர் இரத்த அழுத்தத்தால் பாதிக்கப்படக் கூடியவர்கள் உப்பு பயன்படுத்துவதை குறைத்தல் போன்றவை ஆகும்.